钦定古今图书集成/明伦汇编/官常典/第665卷 > 元
## 钦定古今图书集成/明伦汇编/官常典/第665卷 > 元

元诸王府设王傅、傅、尉、司马三员，而多寡不一。
按《元史百官志》：“诸王傅官，宽彻不花太子至齐王位
下，凡四十五王，每位下各设王傅、傅、尉、司马三员。”傅、
尉唯宽彻不花、也不干、斡罗温三王有之。自此以下
皆称府尉，别于王傅之下，司马之上。而三员并设，又
多寡不同，或少至一员，或多至三员者。齐王则又独
设王傅一员。

### 世祖至元元年敕诸王设相衔判署朝政并僚属及说书官

按《元史世祖本纪》：至元元年八月庚戌，命燕王署敕
诸王设僚属及说书官。“丙辰，刘秉忠、王鹗、张文谦、商
挺言，燕王既署相衔，宜于省中别置幕位，每月一再
至，判署朝政。其说书官，皇子忙安以李磐为之，南木
合以高道为之。”

至元二十年三月丁巳，诸王胜纳合儿设王府官三
员。

按：《元史世祖本纪》云云。

至元二十四年。皇子北安王置王傅。兼领军需
按《元史世祖本纪》。至元二十四年十二月甲子。皇子
北安王置王傅。凡军需及本位诸事。并以王傅领之。
至元二十七年。置王傅。听诸王分地民讼。

按《元史世祖本纪》：至元二十七年五月“癸亥，敕诸王
分地之民有讼，王傅与所置监郡同治，无监郡者，王
傅听之。庚午，复置诸王也只里王傅，秩正四品。”

### 成宗元贞二年置王相府行王傅事

按《元史成宗本纪》：元贞二年正月“丙戌，安西王傅铁
赤脱铁木而等复请立王相府。帝曰：‘去岁阿难荅己
尝面陈，朕以世祖定制谕之，今复奏请，岂欲以四川、
京兆悉为彼有耶？赋税军站皆朝廷所司，今姑从汝
请，置王相府，惟行王傅事’。”

### 武宗至大元年请置淇阳王王傅不许

按《元史武宗本纪》：至大元年“秋七月甲申，太师淇阳
王月赤察儿请置王傅，中书省臣谓异姓王无置傅
例，不许。”

至大三年，如例设王府官。

按《元史武宗本纪》：“至大三年秋七月庚寅，罢称海也
可扎鲁忽赤。定王药木忽儿，乞如例设王府官六员，
从之。”

### 仁宗皇庆元年置濮阳王王傅官

按《元史仁宗本纪》：“皇庆元年五月壬寅，置濮阳王脱
脱木儿王傅官四员。”

### 延祐二年置诸王王傅官

按《元史仁宗本纪》，延祐二年六月己亥，置汝宁王察
八儿王傅官。七月置诸王斡罗温孙王傅官四员。
延祐三年，置晋王安远王周王部断事等官按《元史仁宗本纪》，延祐三年春正月，“增置晋王部断
事官四员，都水太监二员，省卿一员。”二月戊寅，置安
远王丑汉王傅。三月甲寅，置周王常侍府，秩正二品。
设常侍七员，中尉四员，谘议、记室各二员。置“打捕鹰
坊民匠总管府”，设官六员，断事官八员，延福司饮膳
署官各六员，并隶周王常侍府。夏四月，己亥，增置周
王断事官二员。

延祐四年，置冀王、安王、王傅等官。

按《元史仁宗本纪》，“延祐四年六月戊午，置冀王孛罗，
王傅二员，中尉、司马各一员，都总管府，秩正三品。十
二月壬子，置安王、王傅。”

延祐六年三月己巳，封诸王月鲁铁木儿为“恩王”，给
印，置王傅官。

按：《元史仁宗本纪》云云。

### 泰定帝泰定元年三月乙未赐诸王彻彻秃永福县户万三千六百为食邑仍置王傅

按《元史泰定帝本纪》云云。

### 文宗至顺元年立诸王相府傅尉等官

按《元史文宗本纪》：“至顺元年三月戊午，封皇子阿剌
忒纳荅剌为燕王，立宫相府，总其府事，秩正二品。四
月癸巳，置豫王王傅、副尉、司马各二员。五月己巳，置
肃王宽彻傅、尉、司马各一员。”

### 顺帝至正十六年二月甲戌命蛮蛮为靖安王赐金印置王傅等官

按：《元史顺帝本纪》云云。

至元二十七年八月辛亥，帖木儿不花进封淮王，赐
金印，设王傅等官。

按：《元史顺帝本纪》云云。